

SMILTENES NOVADA PAŠVALDĪBA

**PALSMANES PAMATSKOLA**

Reģ. Nr. 40900005931, IZM reģ. Nr. 4412901218,

“Pamatskola”, Palsmane, Palsmanes pagasts, Smiltenes novads, LV-4724

Tālrunis: 27097387, e-pasts: [palsmanespsk@smiltenesnovads.lv](mailto:palsmanespsk@smiltenesnovads.lv)

PALSMANES PAMATSKOLAS

**MĀCĪBU SASNIEGUMU VĒRTĒŠANAS KĀRTĪBA**

2.09.2024. Nr.1

*Izdota saskaņā* ar *Vispārējās izglītības* likuma *10.panta trešās daļas 2.punktu*, *Ministru kabineta 2018.gada 27.novembra noteikumu* Nr.747 *„Noteikumi par valsts pamatizglītības standartu* un *pamatizglītības programmu paraugiem*” *15.punktu un 11.pielikuma 19.punktu*, *12.pielikuma 21.punktu un Ministru kabineta 2019.gada 3.septembra noteikumu Nr.416 ,,Noteikumi par valsts vispārējās vidējās izglītības standartu un vispārējās vidējās izglītības programmu paraugiem*” *20.punktu un 11.pielikuma 16.punktu*.

**I** **VISPĀRĪGIE JAUTĀJUMI**

1. Mācību sasniegumu vērtēšanas kārtība (turpmāk - Kārtība) nosaka vienotu pieeju Palsmanes pamatskolā skolēnu mācību sasniegumu vērtēšanai.

2. Kārtība ir saistoša skolotājiem un skolēniem Palsmanes pamatskolā.

3. Kārtība ir informatīvs dokuments Palsmanes pamatskolas skolēnu vecākiem.

4. Terminu un apzīmējumu skaidrojums:

**OPD** - obligātais pārbaudes darbs, **n** - nav skolā, **nv** - nav vērtējuma, **a** – atbrīvots, **S** - sācis apgūt, **T**- turpina apgūt, **A** - apguvis, **P** - apguvis padziļināti.

*Formatīvā vērtēšana* - ikdienas mācību procesa sastāvdaļa, kas nodrošina atgriezenisko saiti, nosaka skolēnu mācīšanās vajadzības, māca skolēnu uzlabot mācīšanos un vērtēt savu un citu sniegumu. Formatīvās vērtēšanas biežumu nosaka skolotājs, izvērtējot mācību procesu;

*Summatīvā vērtēšana* – organizē mācīšanās posma noslēgumā (piem., temata, mācību gada, izglītības pakāpes noslēgumā), lai novērtētu un dokumentētu skolēna mācīšanās rezultātu.

*Aprakstošais vērtējums* - īss mutvārdos vai rakstveidā izteikts vērtējums par izglītojamā mācību darbību, darba stilu, saskarsmes un sadarbības prasmēm, attieksmi pret mācībām un mācību sasniegumu attīstības dinamiku.

*Diagnosticējošā vērtēšana* - vērtēšana, lai izvērtētu izglītojamā mācīšanās stiprās un vājās puses, noskaidrotu nepieciešamo atbalstu. Diagnosticējošo vērtēšanu izglītības iestādē īsteno pedagogs, lai noteiktu skolēna mācīšanās vajadzības un plānotu turpmāko mācīšanās procesu. *Monitoringa vērtēšana -* sistemātiska zināšanu un prasmju novērtēšana, kuras mērķis ir novērtēt kopējo izglītojamo zināšanu un prasmju līmeni, lai atbilstoši iegūtajiem rezultātiem, izvērtētu nepieciešamības metodiskā atbalsta sniegšanā pedagogiem vai izvērtētu mācību satura pilnveides iespējas vai atbalsta materiālu izstrādi skolēnu vajadzībām.

**II** **SKOLĒNU MĀCĪBU SASNIEGUMU VĒRTĒŠANAS MĒRĶIS, UZDEVUMI UN PAMATPRINCIPI**

5. Mācību sasniegumu vērtēšanas mērķis ir objektīvs un profesionāls izglītojamā sasniegtā rezultāta raksturojums, kas sekmē katra izglītojamā zināšanu un prasmju apguvi un izpratni par mācīšanās panākumiem.

6. Mācību sasniegumu vērtēšanas uzdevumi ir:

6.1. konstatēt katra izglītojamā mācību sasniegumus atbilstoši valsts standarta prasībām, ievērojot viņu mācīšanās vajadzības, intereses u.c. individuālās īpatnības;

6.2. veikt mācību procesa plānošanu un nepieciešamās korekcijas izglītojamo mācību sasniegumu uzlabošanai;

6.3. motivēt izglītojamos uzlabot savus mācību sasniegumus;

6.4. sekmēt izglītojamo līdzatbildību par saviem mācību rezultātiem, mācot viņiem veikt objektīvu sava darba pašvērtējumu;

6.5. veicināt pedagogu, izglītojamo un vecāku vai aizbildņu sadarbību mācību procesā.

7. Mācību snieguma vērtēšanas pamatprincipi ir:

7.1.sistēmiskuma princips - mācību snieguma vērtēšanas pamatā ir sistēma, kuru raksturo regulāru un pamatotu, noteiktā secībā veidotu darbību kopums;

7.2. atklātības un skaidrības princips - pirms mācību snieguma demonstrēšanas skolēnam ir zināmi un saprotami plānotie sasniedzamie rezultāti un viņa mācību snieguma vērtēšanas kritēriji;

7.3. metodiskās daudzveidības princips - mācību snieguma vērtēšanai izmanto dažādus vērtēšanas metodiskos paņēmienus;

7.4. iekļaujošais princips - mācību snieguma vērtēšana tiek pielāgota ikviena skolēna dažādajām mācīšanās vajadzībām, piemēram, laika dalījums un ilgums, vide, skolēna snieguma demonstrēšanas veids, piekļuve vērtēšanas darbam;

7.5. izaugsmes princips - mācību snieguma vērtēšanā, īpaši mācīšanās posma noslēgumā, tiek ņemta vērā skolēna individuālā mācību snieguma attīstības dinamika.

**III SKOLĒNU MĀCĪBU SASNIEGUMU VĒRTĒŠANAS PLĀNOŠANA UN VADĪBA**

8. Skolas administrācija:

8.1.nodrošina vienotu skolēnu mācību sasniegumu vērtēšanu;

8.2.seko pārbaudes darbu grafika ievērošanai;

8.3.iepazīstina skolotājus ar skolēnu mācību sasniegumu vērtēšanas kārtību;

8.4.seko mācību sasniegumu vērtējumu ierakstiem E-klasē un vērtē, kā skolotāji izdara;

8.5.plāno nepieciešamos pasākumus skolotāju profesionālajā pilnveidē par izglītojamo mācību sasniegumu vērtēšanu.

9. Mācību priekšmetu skolotāji:

9.1.ievēro vienotu skolēnu mācību sasniegumu vērtēšanas kārtību;

9.2. līdz kārtējā mēneša beigām veic ierakstus E-klases žurnālā sadaļā "Pārbaudes darbu plānotājs" Skolotājs par pārbaudes darbu norises laikiem iepazīstina skolēnus;

9.3.OPD drīkst atcelt vai pārcelt pamatotu iemeslu dēļ, veicot izmaiņas e-klases pārbaudes darbu plānotājā. Nepieciešamības gadījumā, veicot izmaiņas, par to tiek informēti skolēni;

9.4.nepieciešamības gadījumā klases audzinātājam, sociālajam pedagogam vai administrācijai sniedz mutisku vai rakstisku skaidrojošu vērtējumu par skolēna mācību sasniegumiem, mācību sasniegumu dinamiku, mācīšanās stilu un attieksmi pret mācību procesu;

9.5.analizē skolēnu mācību snieguma attīstības dinamiku, iegūto informāciju izmanto mācību procesa plānošanā;

9.6.detalizēti nosaka skolēna mācību sasniegumu vērtēšanu savā mācību priekšmetā.

10. Klašu audzinātāji:

10.1. mācību gada sākumā iepazīstina skolēnus un viņu vecākus vai aizbildņus ar mācību sasniegumu vērtēšanas kārtību;

10.2. katra mēneša noslēgumā informē skolēnu vecākus vai aizbildņus par skolēna mācību sasniegumiem, sagatavojot un nosūtot sekmju izrakstus e-klasē.

**IV SKOLĒNU MĀCĪBU SASNIEGUMU VĒRTĒŠANAS ORGANIZĀCIJA**

11. Pārbaudes darbs ir darbs, ko skolēns veic mācīšanās posma noslēgumā par lielāka apjoma sasniedzamo rezultātu kopumu (temata, temata daļas, apjomīga mācību darba noslēgumā).

12. Pārbaudes darbam ir piešķirts svars (% īpatsvars no visa gada OPD), kuru nosaka priekšmeta skolotājs. OPD svars ir redzams E-klasē skolēnam un skolēna vecākam.

12. Mācību sasniegumu vērtēšanas veidus, to apjomu, skaitu, izpildes laiku un vērtēšanas kritērijus nosaka mācību priekšmeta skolotājs, ievērojot skolas īstenoto izglītības programmu, attiecīgā mācību priekšmeta programmu un šos noteikumus.

13. Minimālais vērtējumu skaits ballēs katrā mācību priekšmetā gadā:

|  |  |
| --- | --- |
| **Stundu skaits nedēļā** | **Obligāti veicamo pārbaudes darbu skaits** |
| 1-2 | 4 |
| 3-4 | 6 |
| 5-6 | 8 |

14. Formatīvo vērtējumu skaits e-klases sistēmā ir neierobežots, bet starp OPD jābūt vismaz vienam formatīvajam vērtējumam ar vērtēšanas kritērijiem, un apguves vērtējums e-klases sistēmā jāatspoguļo procentuāli. Neviens formatīvais vērtējums neietekmē gada vērtējumu.

15. Ja formatīvajā vērtējumā saņemts mazāk par 30%, skolēnam ieteicams apmeklēt konsultācijas;

15. Apzīmējumu "nv" pedagogs lieto, ja skolēns:

15.1. nav darbu izpildījis bez attaisnojoša iemesla;

15.2 atsakās atbildēt vai veikt doto uzdevumu;.

15.3. atrodas mācību stundā, bet nav nodevis darbu;

15.4. Pārbaudes darbā lietoti necenzēti vārdi, simboli vai zīmējumi;

15.5. nav veicis 10 ballēs vērtējamo darbu.

16. Pārbaudes darbu organizācija:

16.1. Dienā drīkst būt viens OPD;

16.2. ja skolēns attaisnojošu iemeslu dēļ nav veicis 10 ballēs veicamo OPD, skolotājs e-žurnālā raksta "n/nv". Ieraksts "nv" neietekmē skolēna vērtējumu mācību priekšmetā.

16.3. ja skolēns bijis slims vai pārbaudes darbu nav veicis, pārbaudes darbu veic divu nedēļu laikā pēc atgriešanās skolā, vienojoties par darba veikšanas laiku ar skolotāju.

16.4. ja skolēns punkta 16.3. noteiktajā termiņā neveic pārbaudes darbu, tad:

16.4.1. skolēnam jāierodas uz pārrunām pie direktores vietnieces mācību jomā

un jāvienojas par darba izpildi;

16.4.2. ja vienošanās netiek pildīta, tad skolēns norādītajā laikā kopā ar vecākiem ierodas uz pārrunām ar skolas administrāciju.

16.4.3. Pie otrā nesekmīgā vērtējuma OPD, mācību priekšmeta skolotājs vēršas pie audzinātāja. Audzinātājs sazinās ar vecākiem, rakstiski informējot e-klasē.

16.4.4. Ja nākamajos OPD sekmes neuzlabojas, tiek iedarbināta rīcību secība, kas atrunāta punktos 16.4.1. un 16.4.2.

16.5. OPD rezultāti tiek atspoguļoti skolēniem e-klasē piecu darba dienu laikā pēc darba izpildes.

16.6. vecākiem ir tiesības iepazīties ar sava bērna novērtētu OPD individuāli pie mācību priekšmeta skolotāja un saņemt iegūtā vērtējuma pamatojumu.

16.7. ilgstošu attaisnotu kavējumu dēļ izglītojamo ir iespējams atbrīvot no OPD šajā laika periodā, aizstājot to ar vienu pārbaudes darbu. Šādā gadījumā tiek veiktas sekojošas darbības:

16.7.1. vecāki/aizbildņi klases audzinātājam iesniedz attaisnojošu dokumentu;

16.7.2. direktora vietnieks izglītības jomā ar mācību priekšmeta skolotājiem, vecākiem/aizbildņiem un skolēnu individuāli saskaņo, kuros mācību priekšmetos tiks izstrādāts pārbaudes darbs par visā konkrētajā laika periodā apgūtajām tēmām;

16.7.3. rakstiski tiek apstiprināts termiņš, kādā tiks izstrādāts pārbaudes darbs.

16.8. Ja skolēns ilgstošu attaisnotu kavējumu dēļ (divas nedēļas un ilgāk) nav veicis OPD, to, atgriežoties skolā, neveic, bet divu nedēļu laikā, vienojoties ar priekšmeta pedagogu, apgūst paredzamo tematu un kārto OPD.

17. Pārbaudes darba veikšanas laikā skolēni nedrīkst izmantot elektroniskās saziņas ierīces (mobilo telefonu, iPad,u.c.), izņemot gadījumus, kad tas ir nepieciešams mācību procesā.

18. Skolotājs saglabā obligātos pārbaudes darbus līdz mācību gada beigām.

19. Pedagogs neplāno OPD, kas ietekmē izglītojamā vērtējumu gadā, vienu nedēļu pirms vērtējuma izlikšanas (izņemot gadījumus, kad pedagogs vai izglītojamais ir ilgstoši slimojis).

20. Valsts pārbaudes darbu un skolas noteikto pārbaudes darbu rezultātu analīze tiek veikta mācību priekšmetu metodisko jomu komisiju sanāksmēs un pedagoģiskās padomes sēdēs, akcentējot pozitīvo, noskaidrojot negatīvo faktoru ietekmi un plānojot tālāko darbību attīstības veicināšanai.

**V VĒRTĒJUMA ATSPOGUĻOŠANA**

21. Aprakstošā vērtēšana tiek izteikta līmeņos 1., 2., 3. klasei:

|  |  |  |
| --- | --- | --- |
| **Apzīmējums** | **Skaidrojums** | **Formatīvais vērtējums %** |
| S | Sācis apgūt - ir uzsākta plānotā sasniedzamā rezultāta apguve.  Demonstrē sniegumu ar pedagoga atbalstu zināmā tipveida situācijā. Ir nepieciešams atbalsts un regulāri pedagoga apstiprinājumi uzdevuma izpildei. | 1 - 40% |
| T | Turpina apgūt - jāturpina sistemātiski mācīties, lai sekmīgi apgūtu tālāko mācību saturu. Sniegums liecina, ka plānotais sasniedzamais rezultāts sasniegts daļēji un tas nav noturīgs.  Demonstrē sniegumu pārsvarā patstāvīgi tipveida situācijā, atsevišķā gadījumā arī mazāk zināmā situācijā, ja nepieciešams, izmanto atbalsta materiālus. Dažkārt nepieciešams pamudinājums, lai sekotu uzdevumu izpildei. | 41-66% |
| A | Apguvis - plānotais sasniedzamais rezultāts sasniegts pilnībā un tas ir noturīgs. Demonstrē sniegumu gan zināmā tipveida situācijā, gan nepazīstamā situācijā. Uzdevumu izpilda patstāvīgi.  Ir sagatavots mācību satura turpmākai apguvei nākamajā klasē. | 67-86% |
| P | Apguvis padziļināti - plānotais sasniedzamais rezultāts sasniegts padziļināti un tas ir noturīgs. Spēj pamatot atbilstošās stratēģijas izvēli.  Demonstrē sniegumu zināmā tipveida situācijā, nepazīstamā un starpdisciplinārā situācijā.  Ir sagatavots mācību satura turpmākai apguvei nākamajā klasē. Šis līmenis nenozīmē, ka skolēns ir pārsniedzis šajā klasē noteikto sasniedzamo rezultātu. | 87-100% |

22. Skolēnu mācību sasniegumus 4.-9.klasēm visos mācību priekšmetos summatīvajā vērtēšanā vērtē 10 ballu skalā. OPD (mutisku, rakstisku, praktisku, kombinētu) 10 ballēs pedagogs vērtē saskaņā ar e-klases pārbaudes darbu apguves procentiem.

|  |  |
| --- | --- |
| **Balles** | **Apguves %** |
| 1 | 0 - 5 |
| 2 | 6 - 15 |
| 3 | 16 - 35 |
| 4 | 36 - 45 |
| 5 | 46 - 55 |
| 6 | 56 - 65 |
| 7 | 66 - 75 |
| 8 | 76 - 85 |
| 9 | 86 - 95 |
| 10 | 96 - 100 |

23. Vienlaikus vērtējuma izlikšana gadā nodrošina vienlīdzības principa ievērošanu, nenostādot izglītojamos nevienlīdzīgā situācijā un nepieļaujot, piemēram, ka izglītojamā gala vērtējuma izlikšanā vienas klases ietvaros tiek ņemts vērā atšķirīgs OPD skaits.

24. Izliekot gada vērtējumu, tiek ņemti vērā visu gada laikā rakstīto OPD vērtējumi. Gadījumos, kad vērtējums gadā "izšķiras", vidējais aritmētiskais vērtējums ir "7,6", skolotājs atzīmi noapaļo uz augšu.

25. Motivācijai atbilstoši Skolas nolikumam skolēni saņem zelta, sudraba vai bronzas liecību.

**VI VĒRTĒJUMA UZLABOŠANAS IESPĒJAS UN APSTRĪDĒŠANAS**

27. Izglītojamajam ir tiesības uzlabot savu vērtējumu kombinētajā pārbaudes darbā katrā mācību priekšmetā gada beigās, ja viņš saņēmis priekšmeta gala vērtējumu, kurš izglītojamo neapmierina. Uzlabotais vērtējums tiek fiksēts e-klasē atsevišķā ailē.

27.1. Ja skolēns kombinētajā pārbaudes darbā uzlabo savu gada atzīmi, tad šādu vērtējumu saņem kā gada vērtējumu mācību priekšmetā.

27.2. Ja skolēns kombinētajā pārbaudes darbā atzīmi neuzlabo, tad skolēnam tiek izlikts gada vērtējums, kas izveidojies kā vidējais no OPD vērtējumiem.

28. Pēc OPD izlabošanas pedagogs iepazīstina skolēnus ar darba rezultātiem.

29. Ja izglītojamais nepiekrīt pedagoga izliktajam pārbaudes darba vērtējumam, izglītojamais ir tiesīgs 3 darba dienu laikā no vērtējuma paziņošanas brīža iesniegt pamatskolas vadībai motivētu iesniegumu. Skolas vadība izveido komisiju vērtējuma pārskatīšanai un nedēļas laikā paziņo komisijas lēmumu. Komisijas lēmums ir galīgs.

Direktore: /A. Bērtiņa/

SASKAŅOTS

Pedagoģiskās padomes sēdē

2024.gada 28. augustā